Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 86/13/8802	Košice I, 4.12.2013
EEČ : 2-63-50-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
v Košiciach ani inde neplnil od mesiaca december 2011 doposiaľ vyživovaciu povinnosť k mal. dcére XXXXX., nar. XXXXX,  hoci táto povinnosť mu vyplýva z rozsudku Okresného súdu XXXXX XXXXX sp. zn. XXXXX z 10.03.2008, právoplatného 27.05.2008, vo výške 30% zo sumy životného minima na nezaopatrené neplnoleté maloleté dieťa podľa osobitného predpisu, mesačne vždy do 15-teho dňa mesiaca vopred, čím takto vznikol dlh na výživnom pre matku dieťaťa XXXXX  vo výške 284,35 EUR (vrátane novembra 2013)

lebo zanikla trestnosť činu

Odôvodnenie:
Uznesením povereného príslušníka OO PZ XXXXX - XXXXX sp. zn. ČVS:ORP-XXXXX/SE-KE-13 z 05.02.2013 bolo podľa § 199 ods. 1 Trestného poriadku začaté trestné stíhanie a dňa 22.03.2013 podľa § 206 ods. 1 Trestného poriadku vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe, že :

v Košiciach ani inde neplnil od mesiaca december 2011 doposiaľ vyživovaciu povinnosť k mal. dcére XXXXX., nar. XXXXX,  hoci táto povinnosť mu vyplýva z rozsudku Okresného súdu XXXXX XXXXX sp. zn. XXXXX z 10.03.2008, právoplatného 27.05.2008, vo výške 30% zo sumy životného minima na nezaopatrené neplnoleté maloleté dieťa podľa osobitného predpisu, mesačne vždy do 15-teho dňa mesiaca vopred, čím takto vznikol dlh na výživnom pre matku dieťaťa XXXXX  vo výške 284,35 EUR (vrátane novembra 2013)

Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu a to prostredníctvom poštových poukážok.

Preskúmaním spisového materiálu som zistil, že obvinený uhradil celú dlžnú sumu a to poštovými poukážkami z 22.11.2013, vo výške 258 EUR - dlh do októbra 2013, 27,19 EUR - november 2013 a ešte raz 27,19 EUR - december 2013. 
Týmto bol uhradený celý dlh na výživnom vo výške vo výške 284,35 EUR (vrátane novembra 2013) a taktiež platba za december  2013, túto skutočnosť potvrdila aj poškodená XXXXX dňa 28.11.2013.

Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods. 1, ods. 3 písm. b)  Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.
Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor